Pozdravljen,

verjamem, da si si zapisal glavne podatke o Ivanu Cankarju. Preveri, če bi lahko še kaj dodal v svoj zvezek.

Ivan Cankar (1876—1918)

* Rojen v Vrhniki, v predelu revežev, ki so mu pravili Na klancu, umrl v Ljubljani;
* odraščal je v zelo revni družini, ki je zaradi odhoda neodgovornega očeta zdrsnila na sam rob preživetja; Cankar ni nikoli pozabil odrekanja in trpljenja svoje matere;
* po nedokončanem študiju se je vrnil v Ljubljano in deloval na kulturnem in političnem področju;
* velik zagovornik izkoriščanih, ubogih, zatiranih;
* prvi poklicni pisatelj na Slovenskem, preživljal se je s pisateljevanjem in novinarskim delom.
* DELA:

POEZIJA – zgodnje delo: zbirka pesmi Erotika (1899)

PROZA – romani, povesti, črtice: Na klancu, Hlapec Jernej in njegova pravica, Kurent, zbirke črtic: Vinjete, Podobe iz sanj, Moje življenje

DRAMATIKA – Kralj na Betajnovi, Za narodov blagor, Hlapci, Pohujšanje v dolini Šentflorjanski, Lepa Vida

NAVODILO ZA DELO

Izpisal si si neznane besede v črtici Bobi.

Danes boš prebral del črtice Bobi, ki je v berilu – vloženo zgodbo.

Črtica Bobi je sestavljena iz okvirne pripovedi in vložene zgodbe.

* Okvirna pripoved je začetni del, ki je napisan s poševnim tiskom, pred samo zgodbo o dogodku.
* Sestavljena je iz dveh delov. Prvi del ponazarja pogovor v krčmi med prijateljem poslušalcem in pripovedovalcem vložene zgodbe. Drugi del pa upoveduje pripovedovalčevo spominjanje na neljubi dogodek. V zaključnem delu okvira (zadnji odstavek) pa pripovedovalec pripoveduje, kako je doživel spomin na Petra ta večer.
* Vložni del pa je zgodba o Petrovem razočaranju in ponižanju.

PREBERI BESEDILO V BERILU – STR. 170 – IN ODGOVORI NA VPRAŠANJA – NA PRVIH 8 VPRAŠANJ V POGLAVJU RAZISKUJMO BESEDILO.

V dokaz svojega dela mi fotografijo zapiskov iz svojega zvezka pošlji na elektronski naslov.

.